Hole prestegjeld

Hole prestegjeld var et prestegjeld tilhørende Ringerike prosti i Tunsberg bispedømme i Den norske kirke. Det omfattet Hole kommune i Buskerud fylke, og hovedkirken var Hole kirke.

Historikk 

Hólar sókn (norrønt) har sin opprinnelse fra kristningen av landet. Hole hadde egen prest og prestegård i middelalderen, det var eget prestegjeld. Dette fortsatte etter reformasjonen, men Hole ble nå regnet som anneks til Norderhov prestegjeld. I 1560 skulle presten i Hole etter gammel skikk bare ha noen av inntektene i eget sogn, mens sognepresten i Norderhov fikk tienden for hele Ringerike. I 1575 ble det fastsatt ved dom at sognepresten i Hole hadde rett til tienden i eget sogn, det var igjen ansett som eget prestegjeld.

I lang tid hørte også Lunder kirke på Sokna, Viker kirke i Vestre Ådal og Tyristrand kirke på Tyristrand til Hole prestegjeld, men disse ble senere lagt inn under Norderhov prestegjeld.

Hole prestegjeld dannet grunnlaget for Hole formannskapsdistrikt opprettet i 1837.

Inndeling 1992: Hole og Tyristrand. i 1984 ble Tyristrand sogn overført til Norderhov prestegjeld, mens Haug ble eget prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Hole prestegjeld og dets sogn er nå en del av Hole kirkelige fellesråd underlagt Ringerike prosti.

Eksterne lenker
 Menighetens nettside

Referanser 

Tidligere prestegjeld i Ringerike prosti
Prestegjeld i Tunsberg bispedømme
Holes historie